
BELTERÜLETI ZÖLDINFRASTRUKTÚRA FEJLESZTÉSE 
KISTOKAJ, SAJÓPETRI ÉS RÉPÁSHUTA TELEPÜLÉSEKEN
Kedvezményezett: Kistokaj Község Önkormányzata által vezetett konzorcium
Projekt címe: Belterületi zöldinfrastruktúra fejlesztése Répáshuta településen
Támogatás összege: 29,55 millió forint 
A projekt fizikai zárása: 2025.09.30.

PROJEKT BEMUTATÁSA

A 2011. évi CLXXXIX. Magyarország helyi önkormányzatairól szóló törvény 13. § (1) alapján a települési önkormányzatoknak feladata a településüzemeltetés, valamint szintén a helyi közügyek, valamint a helyben biztosítható közfeladatok körében ellátandó helyi önkormányzati feladatok között került megjelölésre a sport és ifjúsági ügyek.

A jogszabályi kötelezettségének megfelelve Kistokaj Község Önkormányzata konzorciumi együttműködés keretében Sajópetri Község és Répáshuta Község Önkormányzatával célul tűzték ki a meglévő játszótereinek és parkjainak a pénzügyi forrásokhoz igazodó folyamatos fejlesztését. 

Kistokaj Község, Sajópetri Község és Répáshuta Község Önkormányzatának célkitűzése a felhívás céljaival összhangba, hogy fejlesszék zöldinfrastruktúrájukat annak társadalmi és környezeti hatásának maximalizálása érdekében.

A parkosított játszóterek bővítése, korszerűsítése lehetőséget ad az aktív kikapcsolódásra, növeli a rendezett zöldterületek arányát, segíti a klímaalkalmazkodást, hozzájárul az élhető települések koncepciójának, a helyi és megyei klímastratégia céljainak megvalósulásához, hozzájárulnak a TOP Plusz gazdaságfejlesztési céljaihoz és a lakosság, kiemelten a fiatalok helyben maradásához, egyúttal a települések általános környezeti állapotának javításához.

Répáshuta községben jelen projekt keretében a fejlesztésbe bevont, a Szabadság út melletti, erdő és patak által határolt, jelenleg funkcióhiányos 360 m2 nagyságú területen (Hrsz: 6) valósul meg a beruházás.

Ezen területen 8 új, uniós előírásoknak megfelelő játékkal játszótér kerül kialakításra, melyek az 1-14 éves korosztály számára biztosítanak majd mozgásfejlesztési és aktív szabadidő eltöltési lehetőséget. A játszótéren a modern kor követelményeinek megfelelően okos pad is létesül. A beruházás során 256 m2 nagyságú zöldterület fejlesztése, sétány és pihenő területek kialakítása, közvilágítás fejlesztése is megvalósul, természetesen megújuló energia felhasználásával. 

Specifikus célok: 

A megvalósult projekt jelentős új zöldfelületet hoz létre, őshonos növénytelepítéssel segíti a biodiverzitás fenntartását és a klímalkalmazkodás szempontjainak érvényesülését, továbbá közösségi funkciókkal, akadálymentes elérhetőséggel, kerékpárosbarát elemekkel segíti elő a társadalmi hasznosulást és a célcsoportok elégedettségét. 

A fejlesztés során kialakított zöldinfrastruktúra rendezett, modern kialakítása hozzájárul a település vonzerejének növeléséhez, élhetőbbé tételéhez és az itt élők életminőségének a javulásához, a környezetvédelméhez, a szemléletváltáshoz. 

A fejlesztéssel játszó és aktív pihenő terület alakul ki, mely a lakosság számára élhető közeget teremt, aktív pihenési lehetőségekkel. Ez hozzájárul a település népesség megtartó képességének növeléséhez, a családok számára vonzó, zöld, modern települési környezet kialakításához. 

A projekt céljai az életminőség javítására irányulnak, úgymint egészségmegőrzés/jóllét, helyi identitás erősítése, közösségfejlesztés, szabadtéri programok szervezésének lehetősége. 

A fejlesztés egyértelmű pozitív hatást gyakorol a települések környezeti állapotára, mivel a zöldnövényzet telepítése, a faji sokféleség növekedése kedvezően hat az éghajlatváltozás mérséklésére, a CO2 kibocsátás csökkentésére. A növényzete az üvegházhatású gázokat megköti, hozzájárul a szállópor koncentráció csökkentéséhez, valamint biztosítja a természetes életfeltételeket a talaj élővilágának is. 

A projekt az Európai Unió támogatásával, az Európai Regionális Fejlesztési Alap társfinanszírozásával a Terület- és Településfejlesztési Operatív Program Plusz keretén belül valósul meg.

További információ: 
Répáshuta Község Önkormányzata 3559 Répáshuta, Kossuth út 2.
hivatal@repashuta.hu,  (06-46) 390-113

image1.jpg




image2.png
_
—_||' Széchenyi Terv -

Plusz Epitsiik egydtt
- MAGYARORSZAG Az EUROPAI UNIO
Magyarorszagot! KORMANYA TARSFINANSZIROZASAVAL

|
:
Ly





